INCONSTIENT SI STRUCTURA PSIHICULUI 


Pana la aparitia psihanalizei, psihologia era doar o psihologie a 
constientului. Odata cu descoperirea clinica a inconstientului prima care se 
modifica din disciplinele umane e psihologia. 

Psihicul este vazut pe doua nivele. In interiorul psihanalizei exista doua 
teorii ale psihicului in care inconstientul figureaza, numai ca viziunea asupra 
inconstientului e diferita. In Romania, nivelul de cunoastere al psihanalizei se 
opreste odata cu sfarsitul primei teorii. 

Aceasta prima teorie asupra psihicului il vedea structurat pe trei 
nivele care erau: inconstientul, preconstientul si constientul. Cele trei nivele 
erau considerate de Freud a fi instante ale psihicului, inconstientul fiind una 
dintre aceste trei instante. In prima teorie inconstientul era net separat de 
constient si era un substantiv. 

A doua teorie (formulata de Freud dupa 1920) aduce modificari 
importante de viziune si accent, fiind o teorie mai complexa, mai nuantata decat 
prima. Caracteristica principala a acestei a doua teorii este ca inconstientul nu 
mai este o instanta, nu mai este un substantiv, ci devine adjectiv, ceea ce 
inseamna ca distinctia dintre constient si inconstient nu mai este atat de 
transanta. Psihicul e impartit in trei instante: Eu, Supraeu si Sine / Se. 
Inconstientul ca adjectiv caracterizeaza toate cele trei instante (nu numai Sinele 
e inconstient, dar si Eul si Supraeul de asemenea primesc acest atribut al 
inconstientei). 

O alta deosebire importanta intre cele doua teorii este urmatoarea: in 
prima accentul cadea in special asupra inconstientului ca instanta; in a doua 
interesul lui Freud se distribuie mai echilibrat, respectiv el se arata mult mai 
interesat si acorda mai mult spatiu Eului si Supraeului - instante superioare ale 
personalitatii. Inconstientul nu mai acapareaza intreg interesul lui Freud. 


SINE/SE 


Traducerea termenului german “das Es” - in germana este un 
pronume impersonal care se refera atat la actiunile umane, dar se refera si la 
fenomenele naturii. In franceza - “soi”, “ca”; in engleza - “id”; in romana - 
“sine” avantaj: descrie o lume interioara si suprapersonala (o forta ce depaseste 
individul), dezavantaj: creaza confuzii cu alti termeni psihanalitici (termenii 
jungieni); “se” - avantaj: reda exact sensul lui “das Es”. 

Acest  Sine/Se este un termen prin care se desemneaza polul 
instinctual/pulsional al personalitatii. Continuturile sale sunt reprezentantii 
psihici ai instinctelor sau pulsiunilor. Nu tot ceea ce e instinctual e respins de 
cultura si condamnat la a ramane in inconstient. Aceste continuturi sunt in parte 
ereditare, dar in acelasi timp datorita faptului ca asupra lor se aplica refularea 
ele sunt in parte dobandite. 

+ Din punct de vedere economic, cantitativ al energiei psihice, Sinele 
reprezinta izvorul de energie al organismului. 


+ Din punct de vedere dinamic, Sinele introduce in conflict Eul si Supraeul 
- exista intotdeauna din perspectiva psihanalitica o tensiune interioara intre 
instantele psihice superioare ce reprezinta cultura si instanta psihica ce 
reprezinta natura. 

+ Din punct de vedere genetic, Eul si Supraeul se formeaza din Sine. 


Conform celei de-a doua teorii despre instincte/pulsiuni, fortele 
instinctuale care dau continut Sinelui sunt instinctul vietii - Eros si instinctul 
mortii - Thanatos carora le corespund ca principii de functionalitate psihica 
principiul placerii si forma sa modificata principiul realitatii si principiul 
repetitiei. 


Ce relatii exista intre inconstientul din prima teorie si Sinele din a doua 
teorie? 


1. Sinele preia continuturile inconstientului din prima teorie, dar nu se 
mai suprapune peste psihismul inconstientului; asta pentru ca in a doua 
teorie psihismul inconstientului nu mai coincide cu refulatul; 

2. Aceasta instanta - Sine, ce inlocuieste inconstientul din prima teorie, 
nu mai e atat de net separata de celelalte instante superioare asa cum 
se intampla in prima teorie unde inconstientul era net separat de 
constient prin intermediul cenzurii; 

3. In a doua teorie Eul (ce se dezvolta din Sine) se amesteca in partea sa 
inferioara cu Sinele. Conform conceptiei lui Freud dupa 1920 Eul se 
dezvolta din Sine sub influenta realitatii exterioare; 

4. Distinctia dintre nivelul psihic - Sine si nivelul biologic e atenuata in 
raport cu prima teorie. Sinele e deschis spre lumea somatica; 

5. Functionarea Sinelui preia caracteristicile inconstientului ca instanta, 
adica la nivelul Sinelui predomina procesele primare, organizarea 
continuturilor Sinelui e complexuala, fortele instinctuale / pulsionale se 
opun sub forma unei dualitati, iar principiile care guverneaza sunt 
principiul placerii si principiul repetitiei. In incostient nu exista timp, 
ceea ce din punct de vedere clinic face cu putinta terapia psihanalitica. 
Toate continuturile sunt in afara timpului - retrairea cu o pregnanta 
realitate. 


EUL 


In germana - “das Ich”; franceza - “moi”; engleza - “ego”. Din punct de 
vedere psihologic Eul e o instanta centrata in jurul constiintei ce inglobeaza 
intreg preconstientul, dar are si o dimensiune inconstienta. Este instanta de 
comanda si control a activitatii psihice. 


Geneza si functii: 


Eul se formeaza din Se sub influenta realitatii externe. Functiile sale 
referindu-se atat la aceasta realitate externa, cat si la realitatea interna, psihica. 


Functia cea mai importanta este autoconservarea organismului. Pentru a realiza 

aceasta functie esentiala, Eul trebuie sa realizeze o serie de conditii 
subdivizandu-se in urmatoarele subfunctii: 

1. cunoasterea realitatii externe si acumularea in memorie a experientelor 
traite; 

2. testarea realitatii - distingerea intre realitatea externa si cea psihica. 
De masura in care aceasta functie e bine realizata depinde adaptarea la 
realitate in plan pragmatic, iar in plan psihic de reusita testarii realitatii 
depinde sanatatea psihica. Disfunctiile psihice se caracterizeaza prin 
grade diferite de alterare a testarii realitatii; 

3. modificarea lumii exterioare - prin intermediul motricitatii si pe baza 
cunoasterii realitatii Eul incearca sa modifice realitate exterioara in 
conformitate cu dorintele interioare; 

4. controlul instinctualitatii - vizeaza lumea interioara. Eul e preocupat sa 
asigure doar atata satisfacere instinctuala cata nu pericliteaza 
securitatea psihica. Pentru a cerceta lumea instinctelor Eul dispune de 
un set de mijloace numite (impropriu) “mecanisme” de aparare care 
alcatuiesc dimensiunea sa inconstienta. 

Eul e guvernat de principiul realitatii care impune amanarea sau chiar 
suspendarea satisfacerii instinctuale atunci cand aceasta satisfacere constituie 
un pericol pentru adaptare care se manifesta ca un conflict psihic. 


Constituirea Eului si evolutia sa spre maturitate presupune o succesiune 
de etape (care sunt tot atatea trepte care conduc de la principiul placerii la 
principiul realitatii): 

e la inceputul vietii Eul e foarte slab si de fapt coincide cu Seul = Eul 
ideal. Se manifesta in primele luni de viata cand sub protectia familiei 
opozitia mediului fata de dorintele copilului e minima. Pe masura ce 
opozitia realitatii creste Eul ideal, ce devine neadaptat, e depasit; 

e maturitatea deplina a Eului e atinsa in momentul in care acesta 
dobandeste autonomie in raport cu celelalte instante psihice - in raport 
cu Supraeul si Seul. Maturitatea psihica e atinsa cand intr-adevar Eul 
isi poate indeplini functia de comanda si control - atunci cand Eul nu 
mai e comandat de Se si tutelat de Supraeu. 


SUPRAEUL 


In germana - “das Uberich”; franceza - “surmoi”; engleza - 
“superego”. Aceasta instanta, care in prima teorie era numita cenzura, este una 
critica si asa cum arata si numele pentru o lunga perioada de timp Supraeul e 
supraordonat Eului (perioada copilariei in care Eul e slab). 

Supraeul incorporeaza cerinte culturale majore - pe langa partea 
critica are si o parte de ideal, stimulativa. Fenomenele pe care s-a bazat Freud 
pentru a separa aceasta instanta sunt fenomenele clinice: delirul de observatie, 
melancolia si doliul patologic - situatii in care isi face simtita prezenta si 
actiunea intr-un mod deosebit de clar. La nivelul cotidian, comandamentele 
Supraeului se exprima sub forma unor reglementari nereflectate de tipul “se 
cuvine / nu se cuvine”, “se face / nu se face” - comandamentele care ni se impun 
neconditionat. 

Formele Supraeului si continuturile sale 


Dupa psihanaliza freudiana, Supraeul e precipitatul complexului Oedip si 
reprezinta interiorizarea cerintelor exprimate de parintele de acelasi sex - este 
vorba de interiorizarea interzicerii incestului si interiorizarea interzicerii 
agresivitatii fata de parintele de acelasi sex. In perioada de latenta Supraeul se 
imbogateste cu alte norme culturale, morale, estetice reprezentate de substitutii 
parentali. 

Din punct de vedere al psihanalizei kleiniene germenii Supraeului se pun, 
se constituie cu mult inaintea stadiului oedipian si in perioada oedipiana acesti 
germeni se consolideaza si amplifica. 

Freud a vorbit indistinct de Supraeu si idealul Eului ca fiind doi termeni 
ce desemneaza aceasta realitate psihica. Psihanalistii ce i-au urmat lui Freud 
spun daca nu e vorba despre doua instante: una critica a Supraeului si alta 
stimulativa a idealului Eului. Dupa Herman Nunberg Supraeul e predominant 
patern si critic, in timp ce idealul Eului e predominant matern si stimulativ. In 
timp ce actiunea Supraeului se bazeaza pe frica de pedeapsa, actiunea Eului se 
bazeaza pe forta iubirii si a fricii de a pierde iubirea. 


